|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o načinu pružanja javne usluge na području Općine Ferdinandovac** |
| **OPĆINA FERDINANDOVAC** |
| **Početak savjetovanja****14. studeni 2022.** | **Završetak savjetovanja** **15. prosinca 2022.** |

RAZLOG DONOŠENJA

|  |
| --- |
|  ZAKON O GOSPODARENJU OTPADOM („Narodne novine“ broj 84/2021) stupio je na snagu 1. kolovoza 2021. godine te sukladno članku 178. općine i gradovi su u obvezi donijeti nove odluke o načinu pružanja usluge koja obuhvaća uslugu prikupljanja otpada na lokaciji obračunskog mjesta, uslugu preuzimanja otpada te prijevoza i predaje otpada ovlaštenoj osobi i to u roku 6 mjeseci od stupanja na snagu.  Općinsko vijeće Općine Ferdinandovac donijelo je novu Odluku o načinu pružanja javne usluge sakupljanja komunalnog otpada na području Općine Ferdinandovac („Službeni glasnik Koprivničko-križevačke županije“ broj 6/22) koja je trenutno važeća. Isporučitelj usluge prikupljanja, odvoza i odlaganja otpada Drava kom d.o.o. obavijestio je dopisom Općinu Ferdinandovac o potrebi izmjene Odluke i cjenika radi povećanja cijene minimalne obvezne usluge koja je propisana Odlukom i cijena u cjeniku po odvozu te radi prelaska na euro. Isporučitelj pojašnjava razloge povećanja cijena, način izračuna, strukturu cijena te kao bitno navodi povećanje troškova poslovanja (goriva, radne snage, usluga, najma itd.).Osim cijene u članku 7. za minimalnu fiksnu uslugu i u članku 13. o ugovornoj kazni, u odnosu na važeću Odluku brisao bi se članak 16. o kriterijima za umanjenje cijene. Sukladno čl. 66.st. 2. Zakona, kriterij za umanjenje cijene javne usluge „može“ biti u odluci, a budući da umanjenja cijena više nema, nema niti potrebe za ovim člankom. Umjesto umanjenja, jednočlana i starija domaćinstva bi se zaduživala sa obvezom predaje otpada 60l.Po provedbi prethodnog savjetovanja sa zaintesiranom javnošću Općinsko vijeće donosi Odluku o načinu pružanja javne usluge. Sastavni dio Odluke su opći uvjeti pružanja usluge. U roku od 15 dana od donošenja Odluka se dostavlja Ministarstvu i objavljuje u službenom glasilu i na webu. Stupanjem na snagu ove Odluke prestaje važiti Odluka o načinu pružanja javne usluge sakupljanja komunalnog otpada na području Općine Ferdinandovac („Službeni glasnik Koprivničko-križevačke županije“ broj 6/22). Po donošenju Odluke, isporučitelj pristupa postupku donošenja cjenika (savjetovanje, suglasnost izvršnog tijela) Primjena se predlaže sa 1.03.2023.  |

Pozivamo predstavnike javnosti da do najkasnije do 15. prosinca 2022. godine dostave svoje komentare na Nacrt Odluke o načinu pružanja javne usluge na području Općine Ferdinandovac putem OBRASCA za savjetovanja na e-mail: **opcina.ferdinandovac1@kc.t-com.hr** **.**

Po završetku savjetovanja, svi pristigli doprinosi bit će javno dostupni na internetskoj stranici Općine Ferdinandovac te priloženi uz prijedlog akta o kojem će raspravljati Općinsko vijeće Općine Ferdinandovac.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

KLASA: 013-03/22-02/5

URBROJ: 2137-15-22-1

Ferdinandovac, 14. studenoga 2022.